
BANDAH MUWAHHID (KAB AUR) KIS 
TARAH BANTA HAI ? 

Taaleef: Abu Umar Al-Kuwaiti (Hafizahuiiaah) 

Koi bhi Shakhs Muwahhid nahin bansakta jab tak ke Do (2) khoobiyaan us 
mein na paayi jaaen. 

1. Allaah (3^jj>&) ka Haq pahchaane aur woh Haq sirf usi Allaah ke liye saabit 
maane us mein kisi aur ko shareek na kare. 

ALLAAH KE HUQOOQTEEN HAIN. 

PEHLA HAQ: (Har) woh kaam jo us ki Ruboobiyyah ke saath khaas hai sirf 
us ke liye hain us mein kisi aur ko shareek karna kisi Insaan ke liye jaaez 
nahin hain na kisi Nabi ke liye na Farishtey ke liye. 

Woh (tamaam) kaam ye hain ke Allaah ne makhlooq ko insaaf se paida kiya 
hai, insaaf se Rizq dey raha hai, Zindagi deta hai, Maut us ke ikhtiyaar mein 
hai, Nafa' wa Nuqsaan ka Maalik hai, tamaam Umoor Kaaenaat ki tadbeer 
(planning) karta hai, Ahkaam jaari karta hai, Qawaaneen (ya'ni qaanoon) deta 
hai, har cheez ka ikhtiyaar us ke haath mein hai. 

DOOSRA HAQ: Woh Asmaa wa Sifaat jo Allaah ke liye khaas hain un mein 
kisi aur ko shareek na kiya jaaye, kisi Insaan ke liye jaaez nahin ke ye Sifaat 
kisi aur ke liye saabit maane chaahe koi Farishtah ho ya koi Nabi kisi mein 
Allaah ki Sifaat nahin paai jaa sakti Allaah ke khaas Asmaa ye hain, Allaah, Al- 
Ahadd, As-Samadd, Ar-Rahmaan, Al-Quddoos, waghairah albattah Allaah ke 

1 | Page 






To Download Islaamic PDFs, Search Ibn Aadam Archive on Google. 

deegar naam jaise Al-Kareem, Ar-Raheem, Al-Maalik, to woh Allaah aur 
Bandon mein mushtarik ('aam) musta'mal (ya'ni isti'maal kiya jaata) hain. 

Isi tarah jo Sifaat sirf Allaah ke saath khaas hain woh ye hain ke Allaah ki 
Qudrat-e-Kaamilah ke woh har cheez par Qaadir hai. Kamaalul-'ilm ke har 
cheez tak uska 'ilm muheet (ghera hua) hai 'ilm-e-ghaib bhi uski khaas Sifat 
hai Kamaalus-Sam'a ya'ni qareeb wa ba'eed sab sunta hai Isi tarah ki woh 
Sifaat kamaal jo Allaah ke 'alaawah kisi aur ke saabit karna mana' hai. 

TEESRA HAQ: 'Ibaadaat sirf Allaah ke liye khaas hain ye Allaah ka Bandon 
par Haq hai ke woh 'Ibaadaat sirf Allaah ke liye karen aur un 'Ibaadaat mein 
usey akela samjhen is liye ke usi Allaah ne unhen Paida kiya hai unhen Rizq 
diya hai wohi un ko Maut aur Marne ke ba'd Zindagi 'ataa karega. 

,jt lajjud]' ijC-l 


/n W un Vj qa "V} ill! 

^ J. 

Allaah woh zaat hai jis ne tumhen paida kiya phir tumhen Rizq diya phir 
tumhen Maut aur us ke ba'd Zindagi dega kya tumhaare shareekon mein koi 
aisa hai jo un mein se koi kaam karsake woh Allaah Paak hai us se jise ye log 
shareek banaate hain. (Ar-Room: 40) 

Sayyidna Mu'aaz Bin Jabal j) se rivaayat hai kahte hain: 

Main Nabi Kareem ( ) ke saath sawaari par Nabi ( ) ke peechey baitha 

tha Rasool Allaah (;&&) ne mujh se poocha Mu'aaz turn jaante ho ke 
Bandon par Allaah ka kya Haq hai ? Aur Bandon ka Allaah par kya Haq hai ? 
Main ne kaha Allaah aur uska Rasool bahtar jaante hain, 

Rasool Allaah ne farmaaya: Bandon par Allaah ka Haq ye hai ke woh Us 

ki 'Ibaadat karen Us ke saath kisi ko shareek na karen aur Bandon ka Allaah 
par Haq ye hai ke woh unhen 'azaab na dey jinho ne Shirk nahin kiya. Maine 
kaha Allaah ke Rasool main logo ko ye khushkhabri na dun ? 

Rasool Allaah (;&&) ne farmaaya: Nahin warnah woh is par bharosah kar ke 
baith rahengey. [Bukhaari: 2856, Muslim: 144 or 30 a] 

Jo 'Ibaadaat Allaah ke liye khaas hain woh ye hain du'aa, Rukoo', Sajdah, 
Muhabbat, Ta'zeem, Khauf, Ummeed, Rujoo'(Allaah ki taraf) rughbat, Darna, 
'Aajizi, Khashiyat, Bharosah, Faryaad karna, Madad karna, Madad maangna, 
Panaah maangna, Nazar, Zabah, Tawaaf, Faisle, Ahkaam maanna, un ke 
'alaawah bhi 'Ibaadaat ki jo aqsaam hain woh sab sirf Allaah ke liye hain un 
mein se koi bhi 'Ibaadat kisi aur ke liye jaaez nahin jo aisa karega woh 
Mushrik shumaar hoga chaahe woh Salaah (Namaaz) padhe, Roze rakhe, Hajj 
kare aur khud ko Musalmaan samajhta rahe. 

DOOSRI KHOOBI: Jo Muwahhid banne ke liye laazmi hai: Ke apne 'Aqeede, 
Qaul wa Fi'l se Allaah ko ek maane is liye ke Allaah ki 'Ibaadat aur Tawheed ki 
bunyaad do (2) arkaan par hai. 

PEHLA RUKN: Kufr Bit-Taaghoot (Taaghooton ka inkaar karna) aur Doosra 
Rukn hai ek Allaah par Eemaan (laana). 

Kufr bit-Taaghoot arkaan-e-Tawheed mein se Pahla Rukn hai aur ye Rukn tab 
hi Saheeh hoga jab Bandah apne 'aqeede, 'amal aur 'Ibaadat se saabit kar 
dega us waqt Taaghoot ka inkaar karne waalo mein shumaar hoga agar in 
teenon se ('Aqeedah, 'Ibaadat, 'Amal) mein se kisi ek mein bhi kami kardi to 
Taaghoot ka inkaar karne waala nahin kah laayega. 

Is baat ki daleel Allaah ka ye farmaan hai: 

Hum ne har Ummat mein Rasool bheja ke Allaah ki 'Ibaadat karo aur 
Taaghoot se ijtinaab karo (ya'ni bacho). [An-Nahi: 36] 

Aur saabiqah satoor (ya'ni guzre hue page) mein hum bayaan kar chuke hain 
ke Taaghoot ka inkaar 'Aqeedah, 'Ibaadat aur 'Amal se hota hai. Uski misaal 
ye hai ke agar ek Insaan ye 'Aqeedah rakhta ho ke sirf Allaah hi Qaanoon saaz 
hai (ya'ni Qaanoon banaane waala hai) aur is 'Aqeedey ka zabaan se iqraar 
bhi karta ho magar 'Amali taur par woh koi Kufriyah kaam kare ya'ni aisa 
'Amal kare jis se saabit hota hai ke us ne kisi aur ko Qaanoon saaz 
(legislator) tasleem (accept) karliya aur usey banaane ka itna ikhtiyaar 
dediya jitna ke sirf Allaah ka Haq hai to aisa Shakhs us waqt Mushrik 
shumaar hoga ya'ni Allaah ki Ruboobiyyah mein Shirk kar raha hai. 

Imaam Muhammad Bin 'Abdul Wahhaab (^'^j) farmaate hain: 

Yeh baat yaad rakho ke Deen ka matlab hai Dil se 'Itiqaad, Muhabbat, Bughz 
aur Zabaan se iqraar aur zabaan ko Kufriyah Kalimaat se mahfooz rakhna. 

A'zaa (body parts) se Arkaan-e-lslaam ko baja laana (ya'ni 'Amal karna) aur un 
Af'aal (ya'ni Kaamo) ko na karna jin se Kufr laazim aata hai agar in teenon 
mein se kisi ek mein kami hogi to Insaan Kaafir aur Murtadd hojaata hai sirf ek 
Allaah par Eemaan laana Arkaan-e-Tawheed mein se Doosra Rukn hai magar 
yeh Rukn us waqt tak mukammal nahin hoga jab tak Bandah apne Rabb par 
'Itiqaadi (ya'ni Dil se), Qauli (Zabaan se) aur Fi'li ('Amal se) Eemaan na laaye 
jab ye sab karega to tab Mumin shumaar hoga agar un teenon laazim umoor 
mein se koi ek bhi kam ho to Bandah Mumin shumaar nahin hoga. 

(Ad-Daarus-Saniyyah, Kitaabul-Hukmul-Murtadd, 8/87) 

Is baarey mein Imaam Aajuri ne apni Kitaab: Ash-Shar'iyyah mein baab 

baandh kar likha hai. Baab Al-Qaul.Ke Eemaan Dil ki tasdeeq, Zabaan se 

iqraar aur A'zaa (body parts) se 'Amal karne ka naam hai aur Insaan us waqt 
Mumin kahla sakta hai jab us mein ye teenon khoobiyaan jama' hojaaen 

lihaazaa koi bhi Insaan do (2) umoor ki wajah se Muwahhid kah laata hai. 

1. Allaah ka Haq pehchaanlein (yeh huq hum pehle bayaan kar chukey hain). 

2. 'Aqeedah, Qaul aur "Amal se Allaah ko ek maaney. Hum yeh bhi waazeh 
kar chuke hain ke 'Itiqaad, Qaul aur 'Amal se Allaah ki 'Ibaadat ki kaifiyat kya 
hai ? Ya'ni ye ke Insaan mein Kufr Bit-Taaghoot aur Eemaan Billaah ki tamaam 
sharten mukammal taur par paai jaaen. 

Imaam Muhammad Bin 'Abdul Wahhaab j) apne risaalah Kashfush- 
Shubuhaat mein farmaate hain: Is baare mein kisi ka ikhtilaaf nahin hai ke 
Tawheed 'Itiqaad, Qaul aur 'Amal ka naam hai agar un mein se Ek bhi kam ho 
to Insaan Musalmaan nahin kah laayega. Neez farmaate hain ke : 

Ummat mein is baarey mein koi ikhtilaaf nahin hai ke Tawheed ke liye 
zaroori hai ke woh Dil se ho ya'ni is se muraad 'llm hai, Zabaan se ya'ni 
iqraar aur 'Amal se ya'ni Awaamir (ya'ni Ahkaam) wa Nawaahi (ya'ni jis 
kaamo se bachne ka hukm diya gaya us) ka nifaaz A'zaa (body parts) se, Agar 
in teenon mein se kisi Ek mein kami aagayi to Aadmi Musalmaan nahin kah 
laayega agar Tawheed ka iqraar karta hai magar us par 'Amal nahin karta to 
woh Kaafir hai FIR'AWN wa IBLEES ki tarah. Aur agar zaahiri taur par 
Tawheed par 'Amal karta hai aur Dil mein uska 'Itiqaad nahin rakhta to woh 
pakka Munaafiq hai aur Kaafir se bhi badtar hai. 

(Ad-Daarus-Saniyyah, 2/124) 

Shaikh 'Abdallaah Bin 'Abdur-Rahmaan Abaa Bateen (<&' j) farmaate hain: 

Jab Musalmaan Us Kalimah ki 'azmat ko pahchaanle aur us ke iqraar se jo 
paabandiyaan us par 'aaid (ya'ni jaari) hoti hain unhen bhi jaanle to us par 
laazim hojaata hai ke Dil mein us par 'Aqeedah rakhe, Zabaan se iqraar kare, 
A'zaa se 'Amal kare agar in teenon mein se koi bhi kam ho to Aadmi 
Musalmaan nahin kah laayega agar Aadmi Musalmaan banjaaye aur Arkaan 
par 'Amal kare magar phir us se koi 'Amal, Qaul ya 'Itiqaad is tarah ka sarzad 
hojaaye jo un ke manaafi (ya'ni khilaaf) ho to ye sab kuch usey faaedah nahin 
dega. Jaisa ke Allaah (ne un logo ke baare mein irshaad farmaaya jinho 
ne Ghazwah Nabuwat ke baare mein Naazeba (ya'ni naapasandeedah) 
Kalimaat munh se nikaale the. 

Bahaaney mat banaao turn Eemaan laane ke ba'd Kaafir ho chuke ho. 

[At-Tawbah: 66] 

Doosron ke baarey mein farmaaya: 

Unhone Kufriyah baat ki hai aur Islaam laane ke ba'd Kufr kiya hai. 

[At-Tawbah: 74] 

[Majmoo'atut-Tawheed Ar-Risaalatus-Saaminah] 

Sulaimaan Bin Samhaan (<&' j) farmaate hain: 

LAA ILAAHA ILLA-LLAAH VI aJI V) ki gawaahi mein zaroori hai ke Dil se 
'Itiqaad, Zabaan se iqraar aur A'zaa se 'Amal ho agar in mein se kisi Ek ki bhi 
kami hui to Aadmi Musalmaan nahin rahega. 

Jab Aadmi Musalmaan ho, Arkaan par 'Amal paira ho aur phir us se koi aisa 
7\mal, Qaul ya 'Itiqaadi kaam sarzad hojaaye jo us iqraar ke manaafi (ya'ni 
khilaaf) ho to sirf LAA ILAAHA ILLA-LLAAH (<&' VI aJI V) ka iqraar koi faaedah 
nahin dega, Qur-aan wa Sunnat aur Aimmah ke aqwaal mein is baat par 
beshumaar dalaail hain. [Ad-Daarus-Saniyyah, 2/350] 

Fuqahaa ne Murtadd ke hukm ke baare mein kaha hai ke Aadmi agarche 
LAA ILAAHA ILLA-LLAAH [M VI -U1 V) MUHAMMADUR-RASOOLUL-LLAAH ( 

ill ijl!) ka iqraar kar raha ho, Roze rakhta ho, Salaah (Namaaz) padhta ho, 
Sadaqaat deta ho magar koi Ek Qaul ya 'Amal usko Murtadd (Kaafir) bana 
deta hai aur uske tamaam 'Amaal barbaad ho jaate hain khaas kar is soorat 
mein ke agar woh is haalat mein margaya albattah agar marne se pahle kisi ne 
Tawbah karli to uske baare mein Fuqahaa ka ikhtilaaf hai. 

(Ad-Daarus-Saniyyah, 11/586) 

SOURCE: Kitaab Meeraasul-Ambiyaa (*4f>VI dij^) by Fazeelatush-Shaikh 
Abu 'Umar Al-Kuwaiti (<&' 

